ગણેશોત્સવની તૈયારીઓ નવસારીમાં થઈ રહી છે. દરેક મંડળો દ્વારા શ્રીજીની પ્રતિમા સ્થાપના સ્થળ સુધી લાવવા લારી કે ટ્રેલર સહિતના સાધનો લઈને નીકળી રહ્યા છે અને વાજતે ગાજતે શ્રીજીની પધરામણી કરાઈ રહી છે. મંગળવારે દશેરા ટેકરી વિસ્તારના યુવાનોનું એક મંડળ પણ ગ્રીડ તરફથી શ્રદ્ધાભેર શ્રીજીની પ્રતિમા લારીમાં લઈને તેમાં સ્થાપન સ્થાને લાવવા નીકળ્યું હતું. ગ્રીડ કાઠિયાવાડી હોટલ નજીકથી આ મંડળના સભ્યો શ્રીજીની પ્રતિમા લઈને પસાર થઈ રહ્યા હતા. એ દરમિયાન અંદાજીત 20 ફૂટ ઉંચાઈની પ્રતિમા હાઈટેન્શન વીજતાર સાથે અડી ગઈ હતી. જેથી કરંટ પ્રસરી જતા પ્રતિમા પાસે ઉભેલા ત્રણ યુવાનો દાઝી ગયા હતા.